Na temelju članka 19. st.1. al.5. Zakona o lokalnoj samoupravi i područnoj (regionalnoj ) samoupravi (Narodne novine br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), članka 6. stavka 1. i članka 117. stavka 1., 2. i 5.  Zakona o socijalnoj skrbi („Narodne novine“ br. 157/13 , 152/14, 52/16, 16/17, 130/17) i članka 30. st.1. toč.3. Statuta Općine Promina (Službeni vjesnik Šibensko-kninske županije, broj 02/18, 07/18), Općinsko vijeće Općine Promina, na 8. sjednici dana 25. srpnja 2018. godine donosi

**II. IZMJENE**

**Programa socijalnih potreba Općine Promina u 2018. godini**

Članak 1.

Ovim se Programom utvrđuju prava iz socijalne skrbi i njihov opseg za kojeg Općina osigurava sredstva u Proračunu za 2018. godini, a čija se vrijednost procjenjuje na 357.000,00 kn.

Članak 2.

U 2018. godini utvrđuju se sljedeći oblici socijalne skrbi koje će Općina Promina financirati iz Proračuna i sredstva planirana za njihovo izvršenje:

* naknada za troškove ogrjeva ................................................................................... 40.000,00 kn
* ostale socijalne naknade

(naknada za troškove stanovanja i jednokratna naknada) ...................................... 15.000,00 kn

* jednokratna potpora za školsku opremu učenika .................................................... 70.000,00 kn
* jednokratna potpora redovnim studentima (+32.000,00 kn) ………………...…. 102.000,00 kn
* jednokratna potpora za novorođenu djecu (+15.000,00 kn) …................................. 60.000,00 kn
* sufinanciranje cijene prijevoza učenika ................................................................. 40.000,00 kn
* jednokratna naknada, potpora za sklapanje braka ……………………………….. 30.000,00 kn

Članak 3.

Naknada za troškove stanovanja odnosi se na najamninu, komunalne naknade, el. energiju, plin, grijanje, vodu, odvodnju i druge troškove stanovanja u skladu s posebnim propisima.

Naknada se može odobriti korisniku zajamčene minimalne naknade najviše do polovine iznosa zajamčene minimalne naknade priznate samcu, odnosno kućanstvu sukladno odredbi članka 41. Zakona o socijalnoj skrbi.

Naknada za troškove stanovanja može se odobriti u novcu izravno korisniku, uz predočenje računa čiji se trošak podmiruje, a koji mora glasiti na ime korisnika zajamčene minimalne naknade, podnositelja

zahtjeva, ili na način da Općina djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu

Članak 4.

Naknada za troškove ogrjeva odobrava se korisnicima minimalne zajamčene naknade koji se griju na drva, sukladno članku 43. Zakona o socijalnoj skrbi.

Sredstva za osiguranje prava iz stavka 1. ovog članka Općini doznačava Šibensko-kninska županija, na temelju zahtjeva kojeg Općina dostavlja Županiji najkasnije do rujna tekuće godine za sljedeću godinu, a koji sadrži podatke o korisnicima zajamčene minimalne naknade koji se griju na drva.

Članak 5.

Jednokratna naknada može se odobriti odlukom općinskog načelnika osobi ili kućanstvu koje zbog trenutačnih materijalnih teškoća nije u mogućnosti podmiriti osnovne životne potrebe nastale rođenjem ili školovanjem djeteta, bolešću ili smrću člana obitelji, usljed elementarnih nepogoda i drugih izvanrednih okolnosti, pod uvjetom da za isti slučaj nije ostvarila pravo na jednokratnu naknadu kod nadležnog Centra za socijalnu skrb i da podnese dokaze o postojanju materijalnih teškoća i okolnosti zbog kojih traži naknadu.

Naknada iz stavka 1. može se odobriti i za troškove liječenja od teških bolesti, rehabilitacije, te terapije i drugih medicinskih postupaka kod djece s razvojnim poremećajima, invalidnih osoba i osoba s posebnim potrebama ukoliko primanja kućanstva takve osobe nisu dostatna za troškove lijekova, liječenja, rehabilitacije ili terapije koje je preporučio liječnik specijalist, a koji se ne mogu osigurati na teret Hrvatskog zavoda za zdravstveno osiguranje, pod uvjetom da se zahtjevu za odobrenje naknade prilože dokazi o navedenim činjenicama.

Članak 6.

Potpora za nabavu školske opreme učenicima je novčani iznos koji se dodjeljuje jednokratno, u iznosu od 1.000,00 kn za svakog redovnog učenika osnovne ili srednje škole koji ima prebivalište na području Općine Promina.

Postupak, ostali uvjeti i način ostvarivanja jednokratne potpore za nabavu školske opreme učenicima utvrđuju se posebnom odlukom općinskog načelnika

Članak 7.

Potpora za troškove studija je novčani iznos koji se dodjeljuje jednokratno, u iznosu od 3.000,00 kn, svakom redovnom studentu visokoškolske ustanove koji ima prebivalište na području Općine Promina.

Postupak, ostali uvjeti i način ostvarivanja jednokratne potpore za troškove studija redovnim studentima utvrđuju se posebnom odlukom općinskog načelnika.

Članak 8.

Novčana potpora za novorođeno dijete je novčani iznos na koji ima pravo jedan od roditelja, posvojitelj ili skrbnik svakog novorođenog djeteta pod uvjetom da barem jedan od roditelja u trenutku rođenja djeteta ima prebivalište na području Općine Promina i da roditelj koji u trenutku rođenja djeteta nema prebivalište na području Općine Promina to pravo do dana podnošenja zahtjeva nije ostvario u mjestu prebivališta, te da se prebivalište djeteta prijavi na području Općine Promina.

Novčana potpora iz stavka 1. ovog članka iznosi:

- za prvo dijete - 3.000,00 kn,

- za drugo dijete - 6.000,00 kn

- za treće dijete - 9.000,00 kn

- za svako sljedeće dijete iznos potpore povećava se za 3.000,00 kn

Postupak, ostali uvjeti i način ostvarivanja potpore iz stavka 1. ovog članka utvrđuju se posebnom odlukom općinskog načelnika.

Članak 9.

Potpora za sklapanje braka je novčani iznos koji se dodjeljuje bračnom paru jednokratno povodom sklapanja braka, pod uvjetom da osobe koje ga sklapaju imaju prebivalište na području Općine Promina, odnosno, ako jedna od njih prije sklapanja braka nije imala prebivalište na području Općine, da ga prijavi u roku 30 dana od dana sklapanja braka.

Jednokratna novčana potpora iz stavka 1. ovog članka iznosi 5.000,00 kn.

Postupak, ostali uvjeti i način ostvarivanja potpore iz stavka 1. ovog članka utvrđuju se posebnom odlukom općinskog načelnika.

Članak 10.

Ovaj Program stupa na snagu osmog dana od dana objave u Službenom vjesniku Šibensko-kninske županije.

KLASA: 551-01/18-01/1

URBROJ: 2182/09-18-02

Oklaj, 25. srpnja 2018. godine

OPĆINA PROMINA

OPĆINSKO VIJEĆE

PREDSJEDNICA:

Davorka Bronić