Na temelju odredbi članka 35. stavak 1. toč. 2. i članka 53. stavka 2. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17), članka 45. Zakona o regionalnom razvoju Republike Hrvatske („Narodne novine“ br. 147/14, 123/17), u svezi s člankom 33. Zakona o izmjenama i dopunama Zakona o regionalnom razvoju RH („NN“-123/17), te točke II., IV. st.2. i 3. i toč. V. Odluke o visini naknade, načinu isplate kao i prihvatljivim troškovima za korištenje naknade zbog zaštićenih prirodnih područja („Narodne novine“ br. 102/15) te članka 25. stavak 2. al. 6. i 10. Statuta Općine Promina („Službeni vjesnik Šibensko-kninske županije“ broj 2/18, 7/18), Općinsko vijeće Općine Promina na 8. sjednici dana 25. srpnja 2018. god. donosi

**ODLUKU**

**o namjenskom korištenju**

**naknade zbog zaštićenih prirodnih područja za 2018. god.**

I.

Novčana naknada koja Općini Promini pripada zbog zaštićenih prirodnih područja za 2018. god. koristit će se namjenski, isključivo za troškove provedbe projekata zaštite okoliša i prirode, razvoja društvene infrastrukture te gospodarskog rasta i održivog razvoja, kako slijedi:

1. PROJEKTI ZAŠTITE OKOLIŠA I PRIRODE

* sanacija odlagališta otpada

1. PROJEKTI RAZVOJA DRUŠTVENE INFRASTUKTURE

* izgradnja mrtvačnice uz crkvu sv. Mihovila
* rekonstrukcija nerazvrstanih cesta
* smirivanje prometa (sanacija opasnog mjesta u ulici Put kroz Oklaj) u Oklaju
* plansko-projektna dokumentacija (NC Oklaj – Podi)

1. PROJEKTI GOSPODARSKOG RASTA I ODRŽIVOG RAZVOJA

* sufinanciranje izgradnje turističke infrastrukture (tematska cesta „Kroz prominsko vinogorje do rijeke Krke, IV. etapa)
* potpore poljoprivrednicima (*potpore de minimis*) za sadnju novih i/ili povećanje postojećih nasada u biljnoj proizvodnji, nabavu poljoprivredne opreme i mehanizacije te nabavu i/ili proširenje matičnog stada

II.

Prilikom korištenja naknade iz toč. I Općina će voditi računa o državnim potporama i potporama male vrijednosti, kao i o zabrani korištenja za donacije i sponzorstva.

III.

Sredstva naknade koja ne budu iskorištena tijekom godine u kojoj su zaprimljena prenijet će se u iduću godinu i koristiti sukladno odredbama Odluke o visini naknade, načinu isplate kao i prihvatljivim troškovima za korištenje naknade zbog zaštićenih prirodnih područja i Zakona o regionalnom razvoju Republike Hrvatske, a ukoliko ne budu iskorištena u cijelosti, neiskorištena sredstva vratit će se javnoj ustanovi NP „Krka“ do 28. veljače naredne godine.

IV.

Ova Odluka stupa na snagu danom donošenja, a objavit će se u „Službenom vjesniku Šibensko-kninske županije“ i na službenim web stranicama Općine Promina.

KLASA: 404-01/18-1/1

URBROJ: 2182/09-18-01

Oklaj, 25. srpnja 2018.

OPĆINSKO VIJEĆE

OPĆINE PROMINA

Predsjednica:

Davorka Bronić