Na temelju članka 86. Zakona o prostornom uređenju („Narodne novine“ broj 153/13, 65/17) te članka 25. st.2. al.9. Statuta Općine Promina („Službeni vjesnik Šibensko-kninske županije“ br. 2/18, 7/18) Općinsko vijeće Općine Promina na 8. sjednici održanoj dana 25. srpnja 2018. god. donijelo je

**O D L U K U**

**o izmjenama Odluke o izradi III. izmjena i dopuna**

**Prostornog plana uređenja Općine Promina sa smanjenim sadržajem**

Članak 1.

U Odluci o izradi III. izmjena i dopuna Prostornog plana uređenja Općine Promina sa smanjenim sadržajem („Službeni vjesnik Šibensko-kninske županije“ br. 4/18), u članku 3. stavku 1. točki 1. riječi: “turističke zone“ zamjenjuju se riječima: „turističkih zona“.

Članak 2.

U članku 5. stavku 1. riječi: “planira ugostiteljsko-turistička zona“ zamjenjuju se riječima: „planiraju ugostiteljsko-turističke zone“.

Članak 3.

U članku 6. stavku 1. točka 1. mijenja se i glasi:

„1. Nove ugostiteljsko-turističke zone planirati izvan NP Krka i to na području Suknovaca, Puljana i Lukara kao turistička naselja s pratećim sadržajima, ukupne površine do 10 ha i maksimalnog kapaciteta do 500 kreveta.“

Članak 4.

Ovim izmjenama Odluke o izradi III. izmjena i dopuna Prostornog plana uređenja Općine Promina sa smanjenim sadržajem ne mijenjaju se ciljevi i programska polazišta u pogledu ukupne veličine, lokacije i kapaciteta turističkih zona, te se u smislu članka 90. Zakona o prostornom uređenju od javnopravnih tijela određenih posebnim propisima ne traži dopuna zahtjeva.

Članak 5.

Ova Odluka stupa na snagu osmog dana od dana objave u Službenom vjesniku Šibensko-kninske županije.

KLASA: 350-02/18-01/1

URBROJ: 2182/09-18-7

Oklaj, 25. srpnja 2018.

OPĆINSKO VIJEĆE

OPĆINE PROMINA

Predsjednica:

Davorka Bronić